שיחת קטגוריה:תנאים

message: אני מציע לפתוח תת-קטגוריה, שבה ירוכזו החכמים מתקופת הזוגות (הכוונה היא לחכמים בתר-תנ"כיים וקדם-תנאיים). תקופת התנאים התחילה מן הדור שלפני חורבן בית שני, מרבן גמליאל הזקן, ושיוכם של חכמי הזוגות לקטגוריה תנאים אינו מדויק. דעות נוספות? ואם כן - דרוש שם לקטגוריה (ברירת מחדל: חכמים מתקופת הזוגות). בברכה, ינבושד 01:09, 29 באפריל 2007 (IDT).
replies: text: בהנחה שתכלול בקטגוריה גם את שמעון הצדיק שקדם לזוגות, אז אולי "חכמי ישראל בתקופת בית שני" או בקצרה "חכמי בית שני". ‏DGtal‏ 01:22, 29 באפריל 2007 (IDT)
replies: text: :גם חכמי הדור הראשון של התנאים (וחלק מהדור השני) חיו בימי בית שני, ועדיף שהם יהיו משוייכים ישירות לקטגוריה תנאים. בברכה, ינבושד.
thread_title: הזוגות

message: *עשיתי מדגם חלקי ויש תנאים רבים שמופיעים ברשימת הרמב"ם והם לא מופיעים ברשימה של תנאים שאין עליהם ערך אני הוספתי כמה. אבל אבקש מהחברים לבצע בדיקה אחד אחד. 
הקדמת הרמב"ם למשנה תשעים ואחד איש. והם: רבי אליעזר בן הורקנוס. ר' אליעזר בן יעקב. רבי אליעזר בן רבי יוסי הגלילי יוסי הגלילי. יהושע בן פרחיה. ר' יהושע בן חנינה, רבי יהושע בן קרחה. ר' יהושע בן בתירה. ר' יהושע בן הורקנוס. ר' אלעזר בן עזריה. רבי אלעזר בן יהודה איש ברתותא. ר' אלעזר בר' צדוק. ר' אלעזר בן שמוע. ר' אלעזר חסמא. ר' אלעזר בן פרטא. ר' אלעזר בר' שמעון. ר' אלעזר בן פיאבי. ר' יהודה בר' אלעאי. ר' יהודה בן בתירה. ר' יהודה בן בבא. ר' יהודה בן אבא. יהודה בן טבאי. רבן שמעון בן גמליאל. ר' שמעון בן יוחאי. ר' שמעון השזורי. ר' שמעון בן ננס. ר' שמעון בן הסגן. שמעון בן שטח. שמעון התמני, ר' שמעון בן עזאי. ר' שמעון בן זומא. ר' שמעון בן אלעזר. ר' שמעון בן יהודה. ר' שמעון בן בתירה. שמעון אחי עזריה. ר' חנניה סגן הכהנים. ר' חנניה בן אנטגנס. חנינה בן חכינאי, ר' חנינה בן גמליאל. ר' נחוניה בן אלנתן איש כפר הבבלי. ר' ישמעאל. ר' נחמיה, נחמיה איש בית דלי. ר' יוחנן בן נורי. יוחנן כהן גדול. רבן יוחנן בן זכאי. ר' יוחנן בן ברוקה. יוחנן בן גדגדה. ר' יוחנן הסנדלר. ר' יוחנן בן ישוע בן חמיו של ר' עקיבה. ר' יוסי. ר' יוסי בן משולם. ר' יוסי בן החוטף אפרתי. ר' יוסי הגלילי (צירפתי ליד בנו למעלה) . יוסי בן יועזר. יוסי בן יוחנן. ר' יוסי בר' יהודה. ר' יוסי הכהן. יוסי בן חוני. רבן גמליאל. רבן גמליאל הזקן, דוסתאי איש כפר דמא. ר' דוסתאי בר' ינאי. אבא שאול. ר' טרפון. ר' מאיר. ר' עקיבה. ר' חצפית. ר' נתן. נחום הלבלר. ר' מיאשא. ר' צדוק. נחום המדי. ר' דוסא בן הרכינס. ר' אלעאי. בן כוברי. ר' פפיאס. ר' מתיא בן חרש. נתאי הארבלי. שמעיה. אבטליון. הלל הזקן. שמאי הזקן. ר' זכריה בן הקצב. אדמון. חנן בן אבשלום. רבי. ידוע הבבלי. עקביא בן מהללאל. ר' יקים איש חדיד. מנחם בן סגנאי. ר' יעקב. ולא דייקתי להזכיר שמותיהם כפי סדר זמניהם.
הפרק השני, במנין החכמים שנזכרו במשנה בגלל מעשה שאירע בזמן אחד מהם, או מוסר שלימד, או דרש שדרש באיזה פסוק. נזכרו במשנה הרבה מן החכמים, לא מפני שנתיחס להם משהו מדיני התורה באסור או התר, אלא נזכרו בגלל מעשה שאירע בזמן אחד מהם, או שלימד מוסר מן המוסרים כגון אלה שנזכרו באבות ונשמר בשמו אותו המוסר, או הדרש שדרש שלא בענין אסור ולא התר ונכתב אותו הדרש בשמו. ומנין האנשים שנזכרו לפי אחד האופנים שהזכרנו ודומיהם שלשים ושבעה איש. והם, ר' יהושע בן לוי. ר' אלעזר הקפר. ר' אלעזר בן ערך. ר' אלעזר המודעי. יהודה בן תימא. ר' שמעון בן נתנאל. ר' שמעון בן עקשיה. ר' שמעון בן חלפתא. חנינה בן דוסא. חנניה בן חזקיה בן גרון. ר' חנניה בן תרדיון. ר' נחוניה בן הקנה. ישמעאל בן פיאבי. יוחנן בן החורוני. ר' יוסי בן יהודה איש הכפר הבבלי. ר' יוסי בן דרמסקית. רבן גמליאל בנו של ר' יהודה הנשיא. ר' שמעון איש המצפה. חוני המעגל. ר' הורקנוס. ר' ינאי. ר' נהוראי. אנטגנס איש שוכו. ר' חלפתא איש כפר חנניה. ר' לויטס איש יבנה. ר' יונתן. שמואל הקטן. בן בגבג. בן האהא. אליהועיני בן הקף. חנמאל המצרי. ר' שמעון בן מנסיא. אבא שאול בן בטנית. זכריה בן קבוטר. בבא בן בוטא. ר' ישמעאל בנו של ר' יוחנן בן ברוקה. ר' ישמעאל בר' יוסי. גם בהזכרת אלה לא דייקתי לפי סדר זמניהם. נמצא כלל מנין החכמים שנזכרו במשנה מאה ועשרים ושמונה. ועוד שנים נזכרו, והם אלישע אחר ולא מנינו אותו עם הכללות הטהורה בגלל מה שנודע ממעשיו. וגם מנחם חבירו של שמאי לא מנינו אותו מפני שלא נזכר לו במשנה שום דבר, נוסף למה שאמרו עליו.
הפרק השלישי, מה שידוע מיחוסי חכמי המשנה מהם רבן גמליאל בנו של ר' יהודה הנשיא. ור' יהודה הנשיא בן רבן שמעון בן רבן גמליאל בן רבן שמעון בן רבן גמליאל הזקן בן רבן שמעון בן הלל הנשיא. והוא הלל הבבלי שעל שמו נתיחסה חבורה מן החכמים ההולכים בשטתו, לפיכך נקראו בית הלל, והלל זה הוא מבני שפטיה בן אביטל בן דוד, הנה נתבאר ששבעת חכמים אלו הם מזרע דוד. ומהם ארבעה מקהל גרים, והם שמעיה, ואבטליון, ור' עקיבה, ור' מאיר. ומהם כהנים, שמעון הצדיק שאליו חוזרת הקבלה כולה לקיים דברו יתעלה ויתרומם יורו משפטיך ליעקב ותורתך לישראל. ור' אלעזר בן עזריה והוא עשירי לעזרא. ושמעון דודו, והוא הידוע שמעון אחי עזריה. ור' אלעזר בן שמוע. ור' חנניה סגן הכהנים. ור' שמעון בנו והוא הידוע ר' שמעון בן הסגן. וישמעאל בן פיאבי. ויוחנן כהן גדול. ורבן יוחנן בן זכאי. ויוסף בן יועזר. ור' יוסי הכהן. ור' טרפון. אליהועיני בן הקף. חנמאל המצרי. והשאר מישראל ולא נודע להם יחוס עד כמה שאני זוכר.
הפרק הרביעי, מי מהם היו בדור אחד. שמעון הצדיק ור' דוסא בן הרכינס היו בדור אחד, ור' דוסא בן הרכינס האריך ימים עד זמן ר' עקיבה ובני דורו, וזה הוא הדור הראשון. והדור השני, אנטגנוס איש סוכו, ור' אלעזר בן חרסום. והדור השלישי יוסי בן יועזר איש צרידה. ויוסי בן יוחנן איש ירושלים. והדור הרביעי, יוחנן בן מתתיה, ויהושע בן פרחיה, ונתאי הארבלי. והדור החמישי, חוני המעגל, ואליהועיני בן הקף, ויהודה בן טבאי, ושמעון בן שטח. והדור הששי, עקביה בן מהללאל, ושמעיה, ואבטליון, ור' מיאשא, וחנן, ואדמון. והדור השביעי, שמאי, והלל, ומנחם, ויהודה בן בתירה. ור' פפיאס, ור' יוחנן בן בגבג, וחנניה בן חזקיה בן גרון, ור' נחוניה בן הקנה, ובבא בן בוטא, ור' יוחנן בן החורוני, ורבן גמליאל הזקן, ונחום הלבלר. וכל שבעה דורות אלו היו בזמן בית שני מתחלתו ועד סופו ולא ראו את החרבן. אבל הדור שאחריהם שראו את החרבן הם, ר' אליעזר בן יעקב, ור' צדוק, ור' אלעזר בנו, ורבן יוחנן בן זכאי ותלמידיו, ור' ישמעאל בן אלישע כהן גדול, ואבא שאול, ור' אלעזר המודעי, ור' חנינה סגן הכהנים, ורבן גמליאל, ור' שמעון בנו, ור' חנניה בן אנטיגנוס, ור' חנינה בן דוסא, ור' חנניה בן תרדיון, ושמואל הקטן, ורבי אלעזר בן פרטא, ור' אלעזר בן דמא, וחנניה בן חכינאי, ור' יהודה בן אבא. והדור השני אחרי החרבן, ר' טרפון, ור' עקיבה, ור' אלעזר בן עזריה, ור' ישמעאל, ור' יהושע בן קרחה, וחנניה איש אונו, ושמעון בן ננס, ויוחנן בן ברוקה, ור' ישמעאל בנו, ור' יוחנן בן גדגדה. ור' אלעזר חסמא, ור' יהודה בן תימא. והדור השלישי, ר' מאיר, ור' יהודה. ור' יוסי, ור' נתן, ור' יוחנן הסנדלר, ור' יוסי הגלילי, ור' אלעזר בנו, ור' אלעזר בן שמוע, ושמעון בן עזאי, ושמעון בן זומא, ור' חצפית התורגמן. והדור הרביעי, ר' יהודה הנשיא, ורבן גמליאל ור' שמעון בניו, ור' שמעון בן יוחאי, ור' אלעזר בנו, ור' שמעון בן אלעזר, ור' ישמעאל בר' יוסי, ור' יונתן ודור זה הוא סוף חכמי המשנה.
הפרק החמישי מי מהם תלמיד ומי מהם רב כפי הידוע. כבר הקדמנו בתחלת דברינו שרבינו הקדוש מחבר המשנה תלמיד אביו וכן כל אחד מאבותיו הבן תלמיד אביו עד הלל עד שמעון הצדיק כמו שאמרנו, וכן רבן יוחנן בן זכאי תלמיד הלל ותלמידי ריב"ז חמשה ר' אליעזר בן הורקנוס שענינו מפורסם, ור' יהושע בן חנינה ור' יוסי הכהן ור' שמעון בן נתנאל ור' אלעזר בן ערך והם הקבוצה שנתבשרו בחיי העולם הבא כמפורסם בתלמוד הם ותלמידיהם ותלמידי תלמידיהם, ורבי עקיבה תלמיד ר' אליעזר בן הורקנוס והוא היה רבו המובהק, כן למד ר' עקיבה מעט גם לפני ר' טרפון אבל אינו רבו אלא חבירו והיה רבי עקיבה מכבד ר' טרפון וקורא לו ר', והיה ר' טרפון קורא לר' עקיבה עקיבה, ומצאנו שאמר לו רבי עקיבה הרשני לומר לפניך דבר ממה שלמדתני כמבואר בספרא, ור' מאיר ור' שמעון בן יוחאי תלמידי ר' עקיבה והוא רבם המובהק. ולמד ר' מאיר גם אצל ר' ישמעאל וזולתו, ור' יהודה למד לפני רבי אלעזר בן עזריה והוא רבו מובהק, וכל מקום שתמצא במשנה ר' פלוני משום ר' פלוני דע שהוא תלמידו ולפיכך קבל ממנו, ורבינו הקדוש למד גם מר' אלעזר בן שמוע, וסמכוס תלמיד רבי מאיר, ורצה ללמוד מרבי יהודה אחרי מות רבי מאיר ולא נתקיים הדבר.
הפרק הששי בביאור השמות הסתומים והוא שנוסיף בהם בירור, ר' אליעזר סתם הנזכר במשנה הוא ר' אליעזר בן הורקנוס תלמיד רבן יוחנן בן זכאי, ור' יהושע סתם הוא ר' יהושע בן חנינה תלמיד רבן יוחנן בן זכאי, ור' יהודה סתם שנזכר הוא ר' יהודה בר' אלעאי והוא שאומרים עליו בתלמוד בסתם מעשה בחסיד אחד והוא שמו הידוע אצלם, ור' אלעזר סתם הוא ר' אלעזר בן שמוע הכהן שהיה בדורו של רבן גמליאל שרצה רבינו הקדוש ללמוד לפניו ולא הניחו לו תלמידיו ללמוד ממנו אלא מעט, ור' שמעון הנזכר סתם הוא ר' שמעון בן יוחאי תלמיד ר' עקיבה שידוע הסיפור עליו עם קיסר, ור' אלעזר בר' שמעון הוא בנו, ובן עזאי ובן זומא ובן ננס הם שמעון בן עזאי ושמעון בן זומא ושמעון בן ננס, ובן בתירה הוא ר' יהושע בן בתירה, ובן בגבג הוא ר' יוחנן בן בגבג, ויוחנן כהן גדול הוא יוחנן בן מתתיה המפורסם המוזכר בתפלות בנצחונו על מלכי יון, ופעם רצו ר' מאיר ור' נתן לבייש רבן שמעון אבי רבינו הקדוש בענין שאריך ספורו כאן, והרחיקם רבן שמעון מישיבתו, וכשהיתה נאמרת שמועה בשם אחד מהן אם נאמרה משם ר' מאיר היה אומר אחרים אומרים, ואם נאמרה משם ר' נתן היה אומר יש אומרים. אבל כשיאמר במשנה משום ר' ישמעאל אמר תלמיד אחד לפני ר' עקיבה הוא ר' מאיר, ואמרם הדנים לפני חכמים הם חמשה אנשים, ר' שמעון בן עזאי, ור' שמעון בן זומא, ור' שמעון בן ננס, וחנן, וחנניה איש אונו. ור' מאיר נקרא גם ר' נהוראי וענינם אחד ושמו העיקרי ר' נחמיה, אבל כשיאמר במשנה 'חכמים' פעמים שמכנים בשם חכמים לאחד מן החכמים שקדם זכרם, ופעמים שהמון חכמים נקראין חכמים, ופעמים רבות מבאר התלמוד ואומר מאן חכמים ר' פלוני, ועושים כן כשרואים הרבה חכמים תופשים סברת אותו חכם, ולפי שבעלי אותה סברא רבים נקרא חכמים אף על פי שהוא יחיד. אבל כשיאמר ב"ש וב"ה ר"ל החבורה התופשת שטת שמאי והחבורה התופשת שטת הלל, כי תלמידי האדם הם אנשי ביתו. ורבי, הוא רבינו הקדוש, והוא רבי יהודה הנשיא הששי להלל הזקן, והוא מחבר המשנה. וכל מקום שנאמר במשנה באמת הוא הלכה למשה מסיני. אבל סתם משנה הוא מה שהסכימה עליו דעת הרוב והושוו בו בעיון ולא היתה בו מחלוקת, או שהוא קבלה חבורה מפי חבורה עד משה כמו שחילקנו בתחלת דברינו, והמקבל האחרון שאליו נתיחסה אותה שמועה הוא ר' מאיר, וזהו ענין אמרם סתם משנה ר' מאיר, זולתי מקצת סתמות שהם לר' מאיר לבדו ואחרים חולקים עליו, או שהם לאדם אחר זולת ר' מאיר, והתלמוד מבארם. וכשאפסוק ההלכה כדעת מי היא בכל הלכה שבכל המשנה תמצא מבקשך בענין זה.
הפרק השביעי, בדרגותיהם כפי מה שעשה המחבר. חלק מעלות האנשים שנזכרו במשנה והם מאה ועשרים ושמונה כמו שהקדמנו לשלש מעלות. מי שהיה אצלו גדול מאד וברום המעלות קראו בשמו, כגון הלל, ושמאי, ושמעיה, ואבטליון, מפני גודל מעלתם, כיון שאי אפשר למצוא כנוי לרומם בו את זכרם, כמו שאין מכנים את הנביאים. ואשר הם אצלו למטה מדרגה זו מכנה אותם בשם רבן, כגון אמרו רבן גמליאל, רבן יוחנן בן זכאי. ואשר הם אצלו למטה מדרגה זו מכנה אותם בשם רבי, כגון אמרו ר' מאיר, ר' יהודה. ומכנה אנשי דרגה זו גם בשם אבא. כגון אמרו אבא שאול. ופעמים משמיט מהם הכינוי דרך אי הקפדה. כגון שמעון אחי עזריה. ואלעזר איש ברתותא. וכלל מי שקראם בשמותיהם דרך גדולה הם אלה, שמעון הצדיק. אנטגנס איש סוכו. יוסי בן יועזר. יוסי בן יוחנן. יוחנן כהן גדול. יהושע בן פרחיה. נתאי הארבלי. חוני המעגל. אליהועיני בן הקף. חנמאל המצרי. יהודה בן טבאי. שמעון בן שטח. עקביה בן מהללאל. שמעיה. ואבטליון. חנן. ואדמון. הלל. ושמאי. נחום הלבלר. וחנניה בן חזקיה בן גרון. בבא בן בוטא. וכל מה שתמצא שנזכר בשמו זולת אלה השמיט הכינוי מהם דרך אי הקפדה.
הפרק השמיני, ביחוסם לארצות ולמלאכות ולאנשים ולשבטים. כל אלה האנשים המקבלים הוסיפם המחבר ביאור בכמה פנים, מהם שייחסו למלאכתו כדי שיודע, כגון נחום הלבלר, ור' שמעון השזורי. ומהם שיחסו לארצו, כגון איש חדיד, איש אונו, איש ברתותא. וענין אמרו איש צרידה ואיש ירושלים וזולתם מן המקומות. ר"ל שהוא החכם של אותו המקום והנכבד שבו, כאלו יאמר שאותו אדם מאנשי אותו המקום הוא באמת נקרא איש. ומהם מי שפרסמו בשם אביו או אחיו, ר' פלוני בן פלוני, או ר' פלוני אחי פלוני, וכאלה רבים. ומהם מי שפרסמו בשבטו כגון פלוני הכהן.
הפרק התשיעי, באנשים שהיתה ביניהם מחלוקת על הרוב. האנשים שתמצא ביניהם מחלוקת במשנה ברוב הענינים הם ר' מאיר, ור' יהודה, ור' שמעון, ור' יוסי, אלו הארבעה תמצא מחלוקת בין כל שנים מהם וגם בין ארבעתם. ור' אלעזר תמצא לו מחלוקת עם כל אחד מארבעה אלו, אבל פחות מהמחלוקת הנופלת בין הארבעה. וכן ר' עקיבה. ור' אליעזר, ור' יהושע, תמצא מחלוקת בין כל אחד מהם, וגם בין שלשתם, אלא שמחלוקתם מעטה ממחלוקת ארבעת הקודמים. ותמצא מחלוקת גם בין ר' עקיבה. ור' ישמעאל, ור' טרפון, ור' אלעזר בן עזריה, אבל מעטה ממחלוקת הקודמים. ואחריהם במיעוט המחלוקת בית שמאי ובית הלל. ואחריהם רבן גמליאל או רבן שמעון בן גמליאל או רבי עם כל אחד מהנזכרים לעיל. בין אנשים אלה היא המחלוקת ברוב המשנה, זולתי במקרים בדודים.
הפרק העשירי, בחלוקת שמועותיהם בן רב למעט. אלה החכמים שקבלו את המשנה כמו שאמרנו, מהם מי שנתחברו בשמו שמועות רבות כגון ר' מאיר ור' יהודה. ומהם מי שנתחברו בשמו שמועת מעטות כגון ר' אליעזר בן יעקב, כמו שאמרו משנתו של ר' אליעזר בן יעקב קב ונקי, כלומר שהם מעטים אבל כולם להלכה. וסדר רבוי שמועותיהם ומיעוטם כפי שזכרנו בפרק שלפני זה בריבוי מחלוקתם ומיעוטה. ומהם שלא נזכרה לו במשנה אלא שמועה אחת בלבד, ולא נכפל שמו בשום דבר מדיני התורה. והם שלשים ושמונה איש. נחום הלבלר, ור' מיאשא במסכת פאה בלבד, ולא נכפל להם שום דבר כלל במקום אחר. וחנניה בן חכינאי, ור' יוסי בן החוטף אפרתי, בכלאים בלבד. ור' אלעזר חסמא, ור' יוסי בן משולם, בתרומות בלבד. ור' חצפית בשביעית. ור' אלעזר בן יהודה איש ברתותה, ודוסתאי איש כפר דמא, בערלה בלבד. נחום המדי בשבת בלבד. ר' אלעאי, ור' דוסתאי בר' ינאי, בעירובין בלבד. ורבי שמעון בן הסגן, ובן כוברי, בשקלים בלבד. ויהודה בן טבאי, ושמעון בן שטח, ויוסי בן יועזר, ויוסי בן יוחנן, ונתאי הארבלי, ויהושע בן פרחיה, בחגיגה בלבד. ושמעון התמני, ונחמיה איש בית דלי, ביבמות בלבד. ור' אליעזר בנו של ר' יוסי הגלילי, ור' יהושע בן הורקנוס, בסוטה בלבד. ידוע הבבלי במציעאה בלבד. ר' שמעון בן יהודה בשבועות בלבד. ור' שמעון בן בתירה, ור' נחוניה בן אלנתן איש כפר הבבלי, ור' יוסי הכהן, ור' יקים איש חדיד, ומנחם בן סגנאי, בעדיות בלבד. ושמעון אחי עזריה, ויוסי בן חוני, בזבחים בלבד, ור' אלעזר בר' שמעון בתמורה בלבד. ור' יעקב בנגעים בלבד. [ואבא אלעזר בן דלעאי במקוות בלבד]. ור' אלעזר בן פיאבי במסכת טהרות בלבד. ור' יוחנן בן ישוע בן חמיו של ר' עקיבה בידים בלבד. כל האנשים האלה שמנינו אין לכל אחד מהם בכל דיני המשנה אלא שמועה אחת במסכתא שצייננו.
--זכרון משה - שיחה 07:57, 10 באוקטובר 2016 (IDT)
replies: text: זכרון משה, לא ממש בדקתי מאחר ואני עייף כבר, אבל עברתי על הפסקה הראשונה וסימנתי לך את הערכים שאני יודע שקיימים מבלי לבצי בדיקה. כנראה לא ביצעת את הבדיקה כמו שצריך. שלחתי לך מייל עם מספר הטלפון שלי, אשמח לשמוע ממך. תום - בואו נדבר - החיוך שלך הופך אותי להרבה יותר שמח. 02:56, 11 באוקטובר 2016 (IDT)
thread_title: תנאים רבים ללא ערך בויקיפדיה

message: שלום,
האם תוכלו להציג את סדור עץ התנאים לפי דורות ותקופות ואולי גם לפי סוווג הגותי, של שיוך לבתי מדררש?
thread_title:  סדור עץ התנאים לפי דורות ותקופות